Lav et referat af nedenstående tekst:

Tekst:
Hvis man ikke har mange penge at købe hus for, så er det værd at tjekke Nordjylland ud. Tidligere i år blev Danmarks billigste hus solgt i landsbyen Brønden i Vendsyssel for bare 40.000 kroner. Lige nu er Danmarks 3. billigste villa også at finde i det nordjyske. Og det er ikke bare en villa. Der følger nemlig også næsten to tønder land med. Præcist er det en grund på 9.034 kvadratmeter. Det oplyser boliga. Udbudsprisen er 130.000 kroner. Det svarer nogenlunde til et nyt køkken fra HTH, eller i omegnen af en brugt stationcar fra 2015, som kører på benzin. Begge billige huse er i Vendsyssel Ejendommen ligger 5,5 kilometer fra Dronninglund Skole i et område mellem Dronninglund og landsbyen Melholt. Det er ikke mere end en kort køretur fra, hvor Danmarks billigste hus tidligere på sommeren blev købt. Brønden er nemlig bare 23 minutters køretur nord på i bil.

Referat:
I Vendsyssel har man igen et af landets billigste huse til salg. Denne gang er det ikke bare en villa man får - men også lidt under to tønder land.